  Туспуктэм: Данил Кузнецов Майя Бывальцева Россилы азьмуртэз быръёнъёс дыръя адями кыӵе ке муген аслаз куара сётон участоказ мыны уг ке быгаты, со быръёнъёсъя ӧрилэсь ёзчизэ дораз ӧтьыны быгатэ. Со сярысь Удмуртиысь Быръёнъёсъя ӧриын ивортӥзы. Со понна 7-тӥ южтолэзьысен 17-тӥ южтолэзе 14 часозь, участковой ӧрие мыныса, куриськон гожтоно. Озьы ик телефон пыр куроно ас коже, ӵыжы-выжыос, тодмоос пыр курыны луэ. Со сяна, 5-11 южтолэзе Госуслуги портал пыр куриськон сётоно. Азьвыл висись муртъёслы, сӧсыръёслы гинэ дорын кура сётыны лэземын ке вал, али сюбегатонъёсты палэнтӥзы Куара сётон нуналъёсы бырйись доры участковой ӧрилэн ёзчиосыз бюллетенен но пломбаен ворсам ящикен лыктозы. Нырысь ик жингыртозы, кыӵе дыре умойгес луоз шуыса тодыны. Югдур воштӥськиз но адямилэн быръён участоке мынэмез потӥз ке, азьвыл ик быръёнъёсъя участоке вазиськыны но азьвыл гожтэм куриськонэз быдтыны кулэ. Тодэ вайытом, озьы ик кунмуртъёслэн вань луонлыксы куара сётыны отын, кытын соос быръён нуналъёсы луозы. Куара сётон 15-тӥ, 16-тӥ, 17-тӥ южтолэзе мыноз.  Тегъёс: быръёнъёс Быръёнъёсъяӧри куарасётон Россилэназьмуртэз Удмуртия  